CELEX: 52007PC0796
Language: sk
Date: 2007-12-13
Title: Návrh nariadenia Rady, ktorým sa mení a dopĺňa nariadenie Rady (ES) č. 3286/94 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie

Dôležité právne oznámenie

|

52007PC0796

Návrh nariadenia Rady, ktorým sa mení a dopĺňa nariadenie Rady (ES) č. 3286/94 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie  /* KOM/2007/0796 v konečnom znení - ACC 2007/0277 */  

	[pic] | KOMISIA EURÓPSKYCH SPOLOČENSTIEV |Brusel, 13.12.2007KOM(2007) 796 v konečnom znení2007/0277 (ACC)NávrhNARIADENIA RADY,ktorým sa mení a dopĺňa nariadenie Rady (ES) č. 3286/94 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie(predložen ý Komisiou)DÔVODOVÁ SPRÁVANariadenie Rady (ES) č. 3286/1994 („nariadenie o obchodných prekážkach“) je jedným z dostupných nástrojov obchodnej politiky na monitorovanie dodržiavania záväzkov vyplývajúcich z medzinárodných obchodných dohôd zameraných na odstraňovanie prekážok v obchode zo strany našich obchodných partnerov. Nariadenie o prekážkach v obchode poskytuje na tieto účely podnikom Spoločenstva, „priemyslu Spoločenstva“ alebo ich združeniam právo podať Komisii sťažnosť v prípade obchodných prekážok. Pokiaľ je sťažnosť prípustná, začne sa vyšetrovanie zamerané na existenciu domnelých prekážok a ich nepriaznivých účinkov na obchod alebo ujmy spôsobenej „priemyslu Spoločenstva“. Ak sa podozrenia potvrdia a nemožno dosiahnuť zmierlivé riešenie, postup môže napokon vyústiť do rozhodnutia Spoločenstva začať formálne konanie na riešenie sporu v zmysle podmienok medzinárodnej dohody s daným obchodným partnerom.Podmienky na podanie sťažnosti v zmysle nariadenia o obchodných prekážkach sú rozdielne pre podniky Spoločenstva a priemysel Spoločenstva, čo otvára dve možnosti.Prvá je pre „priemysel Spoločenstva“ , t. j. výrobcov, ktorí reprezentujú podstatnú časť celkovej výroby rovnakých, podobných alebo priamo súťažiacich tovarov a služieb Spoločenstva a ktorých sa dotkla obchodná prekážka. Táto možnosť sa týka obchodných prekážok, ktoré spôsobujú ujmu (alebo ňou hrozia) na trhu Spoločenstva a môže byť použitá proti obchodným praktikám, proti ktorým medzinárodná dohoda medzi Spoločenstvom a treťou krajinou ustanovuje obchodné pravidlá a právo konania. Táto možnosť nie je ovplyvnená týmto návrhom.Druhá je otvorená pre všetky podniky Spoločenstva. Môže sa použiť v prípade prekážok, ktoré spôsobujú negatívne obchodné dôsledky na trhu tretej krajiny, ale článok 4 ods. 1 obmedzuje prípustnosť sťažnosti na obchodné praktiky, pri ktorých mnohostranná alebo viacstranná dohoda medzi Spoločenstvom a danou treťou krajinou ustanovuje obchodné pravidlá a právo konania. V praxi to znamená, že sťažnosti na domnelé porušenia bilaterálnych dohôd treťou krajinou sú prípustné iba v prípade podozrenia, že porušujú aj multilaterálne pravidlá, najmä pravidlá WTO.V roku 2005 Európska komisia zadala vypracovanie štúdie o využívaní nariadenia o obchodných prekážkach počas prvých desiatich rokov jeho platnosti a o možných zlepšeniach tohto nástroja obchodnej politiky. Jedným z odporúčaní bolo zrušiť zákaz, aby sa podniky Spoločenstva mohli pri podávaní sťažností v rámci nariadenia o obchodných prekážkach opierať výlučne o dvojstranné dohody. Toto odporúčanie Európska komisia schválila vo svojom oznámení Globálna Európa: pevnejšie partnerstvo na zabezpečenie prístupu na trh pre európskych vývozcov [1] ako jeden z návrhov, ako sa vyrovnať s obchodnými prekážkami a tým zlepšiť prístup na trh pre našich vývozcov a prispieť k rastu a zamestnanosti v Spoločenstve.Tento zákaz fakticky vylučuje možnosť opierať sa o dvojstranné dohody pri konaní proti porušeniu tzv. „záväzkov WTO plus“, najmä tých, ktoré sa týkajú netarifných prekážok a ktoré zatiaľ nie sú upravené pravidlami WTO.Toto obmedzenie možno vysvetliť historickými dôvodmi. Pred uzavretím obchodnej dohody s Mexikom v roku 2000 bol mechanizmom na riešenie sporov v rámci dvojstranných zmlúv tradičný diplomatický postup, ktorý v značnej miere závisel od schopnosti strán dohodnúť sa na riešení, preto nebol dostatočne efektívny pri presadzovaní obchodných pravidiel. Tieto historické dôvody už pominuli. Od prijatia nariadenia o obchodných prekážkach Spoločenstvo fakticky vstúpilo do početných dvojstranných dohôd, ktoré stanovujú hmotnoprávne pravidlá platné na obchod medzi Spoločenstvom a príslušnou treťou krajinou a zahŕňajú účinné a záväzné mechanizmy na riešenie sporov vytvorené podľa vzoru mechanizmu WTO na riešenie sporov, ktoré slúžia na presadzovanie týchto pravidiel[2]. Spoločenstvo v súčasnosti taktiež vedie rokovania o dvojstranných obchodných dohodách, ktorých cieľom je určiť hmotnoprávne záväzky zabezpečujúce širšiu možnosť prístupu na trh a zabezpečiť dodržiavanie týchto záväzkov podobnými záväznými mechanizmami na riešenie sporov[3].Vzhľadom na vývoj dvojstranných dohôd obsahujúcich hmotnoprávne obchodné pravidlá a mechanizmy na riešenie sporov súdnou cestou už nie je dôvod vyžadovať od podnikov Spoločenstva, aby do svojich sťažností na základe nariadenia o obchodných prekážkach zahŕňali aj nároky vyplývajúce z pravidiel WTO, aby sa mohli opierať o záväzky vyplývajúce z dvojstranných dohôd proti obchodným prekážkam, ktoré majú negatívny vplyv na obchod.2007/0277 (ACC)NávrhNARIADENIA RADY,ktorým sa mení a dopĺňa nariadenie Rady (ES) č. 3286/94 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácieRADA EURÓPSKEJ ÚNIE,zreteľom na Zmluvu o založení Európskeho spoločenstva, najmä na jej článok 133,so zreteľom na návrh Komisie[4],keďže:(1) Nariadenie Rady (ES) č. 3286/94[5] poskytuje každému podniku Spoločenstva procedurálne prostriedky na účely žiadosti, aby Komisia vyšetrila prekážky v obchode prijaté alebo zachovávané treťou krajinou, ak tieto prekážky majú vplyv na trh danej tretej krajiny a negatívne obchodné dôsledky pre daný podnik Spoločenstva.(2) V zmysle článku 4 ods. 1 nariadenia (ES) č. 3286/94 však sťažnosť podaná podnikom Spoločenstva je prípustná iba vtedy, ak medzinárodné obchodné pravidlá zakotvené v mnohostrannej alebo viacstrannej obchodnej dohode priznávajú právo konania proti domnelej obchodnej prekážke. To znamená, že sťažnosti na základe podozrenia z porušovania dvojstranných záväzkov treťou krajinou sa musia vzťahovať aj na porušenie mnohostranných alebo viacstranných pravidiel, aby boli prípustné.(3) Od prijatia nariadenia (ES) č. 3286/94 Spoločenstvo uzavrelo viacero dvojstranných dohôd obsahujúcich hmotnoprávne pravidlá platné pre obchod medzi Spoločenstvom a tretími krajinami, ktoré významne presahujú rámec pravidiel WTO. Tieto dohody okrem toho obsahujú účinné a záväzné mechanizmy na riešenie sporov pre rozhodovanie v sporoch týkajúcich sa uvedených záväzkov „WTO plus“.(4) Opieranie sa podnikov Spoločenstva o dvojstranné dohody pri podávaní sťažností podľa nariadenia (ES) č. 3286/94 by napomohlo sledovať dodržiavanie záväzkov obsiahnutých v týchto dohodách, vyrovnať sa s obchodnými prekážkami a tým zlepšiť prístup na trh pre vývozcov a prispieť k rastu a zamestnanosti v Spoločenstve[6].(5) Vzhľadom na tieto tendencie a s cieľom znížiť administratívnu záťaž pre podniky Spoločenstva, by sa právo týchto podnikov na podávanie sťažností na obchodné prekážky malo rozšíriť tak, aby zahŕňalo domnelé prekážky v obchode, pri ktorých právo na konanie priznávajú výlučne medzinárodné obchodné pravidlá zakotvené v dvojstrannej obchodnej dohode,PRIJALA TOTO NARIADENIE:Článok 1V článku 4 nariadenia (ES) č. 3286/94 sa ods. 1 nahrádza týmto textom:„1. Každý podnik Spoločenstva alebo každé združenie s právnou subjektivitou, či bez nej, pokiaľ konajú v záujme jedného alebo viacerých podnikov Spoločenstva a domnievajú sa, že tieto podniky Spoločenstva utrpeli nepriaznivými vplyvmi na obchod v dôsledku prekážok v obchode, ktoré majú vplyv na trh tretej krajiny, môžu podať písomnú sťažnosť.“Článok 2Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]za Radupredseda [1] Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov – Globálna Európa – Pevnejšie partnerstvo na zabezpečenie prístupu na trh pre európskych vývozcov - KOM(2007) 183 v konečnom znení, 18.4.2007.[2] Pozri napr. rozhodnutie Spoločnej rady EÚ a Mexika č. 2/2000 o liberalizácii tarifných a netarifných prekážok obchodu s tovarom (Ú. V. ES L 157, 30.6.2000, s. 10); rozhodnutie Spoločnej rady EÚ a Mexika č. 2/2001 o liberalizácii obchodu so službami (Ú. V. ES L 70, 12.3.2001, s. 7); dohodu, ktorou sa zakladá pridruženie medzi Európskym spoločenstvom a jeho členskými štátmi na jednej strane a Čilskou republikou na strane druhej (Ú. v. ES L 352, 30.12.2002, s. 3); asociačné dohody s krajinami EuroMed, ktoré sa majú doplniť o mechanizmus riešenia sporov súdnou cestou; v súčasnosti je táto otázka predmetom rokovaní.[3] Okrem iného prebiehajú rokovania s krajinami AKT, Južnou Kóreou, Indiou, krajinami ASEAN, Radou pre spoluprácu v Perzskom zálive, s Mercosur-om, Andským spoločenstvom a Strednou Amerikou.[4] Ú. v. EÚ C […], […], s. […].[5] Nariadenie Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (Ú. v. ES L 349, 31.12.1994, s. 71).[6] Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov – Globálna Európa – Pevnejšie partnerstvo na zabezpečenie prístupu na trh pre európskych vývozcov, KOM(2007) 183 v konečnom znení, 18.4.2007.